Author: Kirchrmayer
Last saved by: spano
Company: MDPT

Predkladacia  správa

Projekt TEM ( Trans-European North/ South  Motorway  Network  Project ) patrí k  najstarším  regionálnym infraštrukturálnym projektom v histórii európskej dopravy. Projekt bol prijatý Ekonomickou hospodárskou komisiou Spojených národov  a  1. 9. 1977  bol v Ženeve na zasadnutí  EHK OSN návrh projektu odsúhlasený a ratifikovaný  10  štátmi.

	V súčasnosti realizuje projekt TEM 13 členských štátov (Bosna - Hercegovina, Bulharsko, Česká republika, Gruzínsko, Chorvátsko, Lotyšsko, Maďarsko, Poľsko, Rakúsko, Rumunsko, Slovensko,  Taliansko  a  Turecko )  a  dve  krajiny  majú  štatút  pozorovateľa   
( Švédsko a Ukrajina ).

	Financovanie všetkých aktivít Projektu je zabezpečené výlučne členskými krajinami. Pre tento účel bol zriadený fond spolupráce projektu TEM , založený na Zmluve o spoločnom fonde na spoluprácu (Trust Fund Agreement ) , podpísanej  v decembri 1991 v Ženeve. Podľa tejto zmluvy každá z členských krajín prispieva do fondu čiastkou 7 500 USD ročne a za správu fondu je zodpovedná  UN/ECE.

Najvyšším rozhodovacím orgánom projektu TEM je riadiaci výbor, ktorý sa skladá z oficiálne menovaných členov reprezentujúcich členské krajiny. Projekt má svoju riadiacu kanceláriu, vytvorenú na koordinovanie všetkých činností vykonávaných podľa programu práce. Pôsobí pod vedením Riadiaceho výboru a  Európskej hospodárskej komisie OSN (UN/ECE). Od začiatku činnosti projektu TEM je riadiaca kancelária umiestnená vo Varšave a vláda Poľskej republiky hradí náklady na jej činnosť.

Riadiaca kancelária má na čele riaditeľa projektu, ktorý  zároveň pôsobí vo funkcii tajomníka Riadiaceho výboru a zodpovedá za udržiavanie stykov s národnými koordinátormi v oblasti implementácie aktivít projektu .

Od 1. 1. 2002 do 31. 12. 2003 bol do funkcie riaditeľa projektu TEM ustanovený zástupca Slovenskej republiky, pracovník MDPT SR Ing. Marián Hanták, CSc. Návrh jeho kandidatúry bol schválený uznesením vlády SR č. 459/2001 na trojročné obdobie do konca roku 2004.

Riadiaci výbor projektu TEM na svojom 37. zasadnutí, konanom 5 – 6. 7. 2002 požiadal EHK OSN, aby oficiálne požiadala vládu Slovenskej republiky o predĺženie pôsobnosti riaditeľa projektu na roky 2004 až 2005.

 Výkonná generálna tajomníčka EHK OSN v Ženeve pani Brigita Schmögnerová podporila túto žiadosť s odôvodnením vynikajúcich doterajších výsledkov pána Hantáka ako riaditeľa projektu TEM a potreby zaistiť kontinuitu práce kancelárie projektu TEM počas nasledujúceho dôležitého obdobia predvstupového procesu a monitorovania paneurópskych koridorov pri implementácií stratégií TEM v kooperácii s projektmi ISPA, PHARE, ERDF a KF.